Linux International

Linux International (LI) var en internasjonal, ideell organisasjon som ble etablert i november 1994. Den hadde sin base i Amherst i Hillsborough County, New Hampshire, i USA.

Organisasjonens formål var å øke internasjonal aksept for fri og åpen programvare blant enkeltbrukere og organisasjoner.  Den oppfordret programvareutviklere til å skrive eller portere programvare til Linux, og promoterte Linux blant kommersielle selskaper som et robust operativsystem med kvalitet.New Products Linux Journal

Under messen UniForum i Dallas, Texas, i mars 1995 hadde LI kun WorkGroup Solutions og Red Hat Software som sponsorer. I 1998 var mengden av sponsorer vokst til å omfatte blant annet Intel Corporation, Sun Microsystems, Silicon Graphics (SGI), IBM Software Solutions og Adaptec. I 1999 sluttet Hewlett Packard seg til, og i 2001 sluttet også Egenera, Inc. Totalt hadde LI 17 IT-selskaper som sponsorer, mens 19 andre IT-selskaper, fire nasjonale organisasjoner og fem ideelle organisasjoner var tilsluttet LI.

Linux International ble grunnlagt av Patrick D'Cruze; siden 1995 ble den ledet av Jon «maddog» Hall (f. 1950). I ledelsen satt ellers Thomas Albright (sekretær), Julie Thornton (markedsdirektør) og Alan Fedder (skattmester). 

Organisasjonen regnes nå som nedlagt. Den siste registrerte aktivitet var 1. juli 2014

Medlemmer
Sponsorer
I løpet av sin eksistens, tiltrakk Linux International seg 17 IT-selskaper som sponsorer: 

 WorkGroup Solutions og Red Hat Software (november 1994)
 Caldera Systems (august 1995)
 Compaq (oktober 1995)
 VA Software (januar 1997)
 Tolis Group (april 1997)
 Sun Microsystems (mai 1998)
 Cyclades Corporation (august 1998)
 IBM Software Solutions og O'Reilly and Associates (november 1998)
 IDG World Expo og SGI (desember 1998)
 Hewlett Packard (januar 1999)
 Landmark Graphics Corporation (mai 1999)
 Magic Software Enterprises (juni 1999)
 MandrakeSoft (april 2000)
 Electric Bill Communications (mars 2001).Linux International Sponsoring Corporate Members, li.org, 2001

Andre IT-selskaper
19 andre IT-selskaper var tilsluttet organisasjonen, uten å være sponsorer:

Sebit, Ltd (februar 1997)
Hard Data Ltd. (juli 1998)
AbsoluteValue Software (oktober 1998)
Land-5 (januar 1999)
Webcom Limited (februar 1999)
EICON Networks (mai 1999)
intraDAT GmbH (august 1999)
Enterprise Linux Institute (desember 1999)
TeamLinux Corporation og Comtrol Corp. (mars 2000)
Steeleye Inc. og LogOn Technology Transfer GmbH (april 2000)
No Starch Press (juli 2000)
 Egenera, Inc. og eFront (februar 2001)
 Agenda Computing og Scyld Computing Corporation (mars 2001)
Institute for Software Advancement og Codeweavers, Inc. (mai 2001).Linux International Corporate Members, li.org, 2001

Nasjonale organisasjoner
Fire nasjonale organisasjoner var tilsluttet LI:Linux International Country Affiliates, li.org, 2002

LIVE	(januar 2001)
Linux Professionals Association of South Africa (mars 2001)
Software Liberty Association of Taiwan	(september 2001)
AFUL	(januar 2002)

Ideelle organisasjoner
Fem idelle organisasjoner var tilsluttet LI:Linux International Nonprofit Members, li.org, 2002

 Software in the Public Interest	(januar 1998)
 Linux Professional Institute	(februar 1999)
 Free Standards Group	(januar 2002)
 SAGE	(februar 2002)
 USENIX

Sun Microsystems
I mai 1998 ble Sun Microsystems tilsluttet Linux International. Sun Microsystems bidro samme år til å gi Linuxkjernen støtte for UltraSPARC IIi på deres Sun 5 og deretter Sun 10 arbeidsstasjoner.Marjorie Richardson: Sun Joins Linux International, Linux Gazette, Issue 29, mai 1998SUN Collaborates with Linux Community to make Linux Available for Ultrasparc Systems, ryt9.com, Press Release Local, Bankok, 9. desember 1998Linux Now Available for Sun UltraSPARC Systems, hpcwire.com, 11. desember 1998Sun Microsystems: Sun and Linux community offer Linux for UltraSPARC systems, itweb.co, 14. januar 1999

I november 2005 lanserte Sun Microsystems filsystemet ZFS (Zettabyte File System) for operativsystemet Solaris.ZFS: The Last Word in Filesystems, Jeff Bonwick's blog, Oracle Corporation, 31. oktober 2005 Det ble i utgangspunktet lisensiert under en åpen kildekodelisens, og integrert i Linuxkjernen.  Oracle Corporation endret i 2010 lisensen til en proprietær lisens.Ryan Paul: Uptake of native Linux ZFS port hampered by license conflict, arstechnica.com, 6. september 2009

Grunnet lisensieringsproblemer er det ikke mulig å videreutvikle ZFS for Linuxkjernen.Dustin Kirkland: ZFS Licensing and Linux, ubuntu.com, 18. februar 2016 En rekke Linuxdistribusjoner har likevel hatt støtte for det.ZFS On Linux, Lawrence Livermore National Laboratory Eksempler er Arch Linux, Debian, Fedora, Gentoo, OpenSUSE, Red Hat Enterprise Linux, CentOS og Ubuntu. OpenZFS oppstod som en fork av ZFS i 2010,Bryan Cantrill: Fork Yeah! The rise and Development of Illumos, slideshare.net, 8. desember 2011 og støttes også av Linuxkjernen. Ubuntu 16.04 LTS («Xenial Xerus»), som ble lansert den 21. april 2016, gjør det mulig å installere OpenZFS som filsystem.Ubuntu 16.04 LTS arrives today complete with forbidden ZFS på The Register 21. april 2016)

Silicon Graphics (SGI)
Den 4. desember 1998 ble Silicon Graphics (SGI) tilsluttet Linux International.SGI joins Linux International, linux.slashdot.org, 4. desember 1998SGI joins linux international , linux-mips-org. 4. desember 1998 I slutten av 2002 gikk selskapet med på å betale lønnen til lederen Jon Hall. Fruktene av dette samarbeidet var viktige bidrag til Linuxkjernen. Selskapet laget blant annet en patch til versjon 2.4.19 av Linuxkjernen som brøt grensen på 8 mikroprosessorer under flerprosessering; denne patchen støttet parallellkjøring av 64 stk Itanium-2 mikroprosessorer.Can Linux help save SGI?, linux.com, 7. januar 2003 SGI bidro også med sitt eget patch-tre utenfor Linuxkjernen for MIPS mikroprosessorer (arbeidsstasjonene SGI Octane/Octane II); i versjon 5.5 ble disse uavhengige patchene integrert i kjernen.Michael Larabel: Years Late: Linux 5.5 To Offer Mainline Support For SGI's Octane MIPS Workstations, phoronix.com, 5. november 2019

I desember 1994 lanserte SGI filsystemet XFS for versjon 5.3 av operativsystemet IRIX. Den 18. februar 2004 ble XFS innlemmet i versjon 2.4.25 av Linuxkjernen; den 18. desember 2003 ble filsystemet også innlemmet i versjon 2.6. Den 31. mars 2002 ble Gentoo Linux den første Linuxdistribusjonen som benyttet XFS som standard.

Egenera, Inc.
Den 8. mai 2001 sluttet også Egenera, Inc. seg til Linux International. Dette er et selskap fra Marlboro i Massachusetts, som arbeider med internett og større datasentere. Produkter fra Egenera omfatter BladeFrame, en server for lagring av data, og Processing Area Network (PAN), et program som kan flytte arbeidsmengden fra en server til en annen server i et datanett.Egenera, Inc., Joins Linux International, li.org, 8. mai 2001Bill O'Brien: BladeFrame: The existential server, zdnet.com, 7. juni 2002

Egenera, Inc. laget Linuxdistribusjonen Egenera Enterprise Linux, som var en optimalisert versjon av Red Hat Linux.

Referanser

Eksterne lenker
Hjemmeside, arkivert av Wayback Machine 1. desember 2005

Kategori:1900-tallet i New Hampshire
Kategori:Hillsborough County (New Hampshire)
Kategori:Ideelle organisasjoner fra USA
Kategori:Fri programvare
Kategori:Organisasjoner etablert i 1994
Kategori:Opphør i 2014
Kategori:1994 i USA
Kategori:2014 i USA